ไซ ศิลปินชาวเกาหลีใต้ เที่ยวงานเพื่อนพึ่งภาฯ
ค่ำวานนี้ (28 พ.ย.) พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จฯไปยังในงานเพื่อนพึ่งภา ประจำปี 2555 เฉลิมพระเกียรติ มหาราชินี ณ วังสวนกุหลาบ พระราชวังดุสิต ทรงนำ ไซ หรือ ปาร์ก แจ ซาง ศิลปินชาวเกาหลีใต้ ที่รู้จักโด่งดังจากเพลงกังนัมสไตล์ เยี่ยมชมภายในร้านค้าส่วนพระองค์ และร้านภายในงานเพื่อนพึ่ง(ภาฯ) ประจำปี 2555 เฉลิมพระเกียรติ มหาราชินี ซึ่งมูลนิธิอาสาเพื่อนพึ่ง (ภาฯ) ยามยาก สภากาชาดไทยจัดขึ้น เพื่อนำรายได้ช่วยเหลือผู้ประสบอุทกภัย และ เฉลิมพระเกียรติ สมเด็จพระนางเจ้า ฯ พระบรมราชินีนาถ ทรงเจริญพระชนมพรรษา 80 พรรษาภายในงานมีกิจกรรมเทิดพระเกียรติด้านอาหารปลอดภัย อาทิ สินค้าเกษตรอินทรีย์ ที่หลากหลายซึ่งส่งจำหน่ายขึ้นห้างสรรพสินค้าและ ส่งขายในท้องถิ่น และการจำหน่ายอาหารปลอดภัย ที่ใช้ถ่านอนามัยในการปิ้งย่างทุกร้าน โดยปราศจากสารก่อมะเร็ง ส่วนกิจกรรมความมั่นคงทางอาหาร สาธิตระบบปลูกต้นไม้โดยไม่ต้องรดน้ำ และ ไม่ต้องใช้ดิน โอกาสนี้ พระเจ้าวรวงศ์เธอ พระองค์เจ้าโสมสวลี พระวรราชาทินัดดมาตุ ประทานเลี้ยงน้ำชาและอาหารว่าง แก่ ไซ ด้วย โดยงานเพื่อนพึ่ง(ภาฯ) จะมีไปถึงวันที่ 3 ธันวาคมนี้ เวลา 10.00-21.00 น. ณ วังสวนกุหลาบ พระราชวังดุสิต 
 พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ทรงนำ ปาร์ก แจ ซาง ศิลปินชาวเกาหลีใต้ ที่รู้จักโด่งดังจากเพลงกังนัมสไตล์ เยี่ยมชมภายในร้านค้าส่วนพระองค์ และร้านภายในงานเพื่อนพึ่งภา ประจำปี 2555 เฉลิมพระเกียรติ มหาราชินี
กังนัมสไตล์ งานเพื่อนพึ่งภา,ปาร์ก แจ ซาง,พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ,ศิลปิน